Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 344

6. Másodlagos fedezettség Ez a sor a másodlagos fedezettség mértékét mutatja. Az elsődleges fedezettségtől annyiban tér el, hogy a befektetési szolgáltató pénztárában lévő, a KELER Rt.-ben vezetett saját számlákon lévő, valamint a hitelintézet(ek)nél vezetett számlákon elhelyezett saját pénzeszközöket, továbbá az úton lévő saját tulajdonú (a befektetési szolgáltató tulajdonában lévő) pénzeszközöket is figyelembe veszi az ügyfelet — az Épt. 101. § (1) bekezdése szerint — megillető biztosítéki sorrendben. Ugyanakkor levonásra kerül a külön (31. Igénybe vett hitelek) sorban feltüntetett a befektetési szolgáltató által (hitel- vagy kölcsönszerződés alapján) igénybe vett hitelek értéke a hitelből fedezett ügyfélkövetelések kiszűrésére. Az Épt. 100. § (4) bekezdése alapján az ügyfelet megillető követelés a befektetési szolgáltató hitelezőjével szembeni tartozás kiegyenlítésére nem vehető igénybe. Ha azonban a befektetési szolgáltató annál a hitelintézetnél vesz igénybe hitelt, amelynél számláit is vezeti és a szerződés szerint a hitelintézet nem teljesítés esetén él óvadékjogával a befektetési szolgáltató nála vezetett, ügyfélpénzt tartalmazó számlája terhére, így a hitelből származó pénzeszközök csökkentik az elsődleges, másodlagos és harmadlagos pénzfedezettséget. Ettől eltér az az eset, amikor az adóssal szemben felszámolási eljárás miatt — a kötelezettség biztosítására nyújtott — óvadékkal már nem rendelkezhet a jogosult.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes